Document ID: 32000D0691

Απόφαση της Επιτροπής
της 25ης Οκτωβρίου 2000
περί τροποποιήσεως της απόφασης 97/467/ΕΚ για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφόμενων θηραμάτων
[κοινοποιηθείσα υπό τον αριθμό Ε(2000) 3093]
(Κείμενο που παρουσιάζει ενδιαφέρον για τον ΕΟΧ)
(2000/691/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για, μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1 και το άρθρο 7,
Εκτιμώντας τα ακόλουθα:
(1) Στην απόφαση 97/467/ΕΚ της Επιτροπής(3), όπως τροποποιήθηκε τελευταία από την απόφαση 2000/496/ΕΚ(4), καταρτίζονται προσωρινοί κατάλογοι των εγκαταστάσεων τρίων χωρών, από τις οποίες τα κράτη μέλη επιτρέπουν τις εισαγωγές κρέατος κουνελιού και κρέατος εκτρεφόμενων θηραμάτων. Ο κατάλογος των εγκαταστάσεων που καταρτίστηκε με την προαναφερόμενη απόφαση δεν περιλαμβάνει εγκαταστάσεις παραγωγής κρέατος στρουθιονίδων.
(2) Πρόσφατα, καθορίστηκαν ο κατάλογος των τρίτων χωρών από τις οποίες επιτρέπεται στα κράτη μέλη να εισάγουν κρέας στρουθιονίδων, οι υγειονομικοί όροι και το κτηνιατρικό πιστοποιητικό που απαιτείται για την εισαγωγή αυτού του κρέατος στην Κοινότητα.
(3) Τα κράτη μέλη δύνανται, σύμφωνα με τις διατάξεις της απόφασης 97/467/ΕΚ, να εγκρίνουν εγκαταστάσεις για την εισαγωγή κρέατος στρουθιονίδων μέχρι την 1η Οκτωβρίου 2000.
(4) Η ημερομηνία της 1ης Οκτωβρίου 2000 θα αντικατασταθεί από την ημερομηνία της 30ής Απριλίου 2001, ώστε να καταστεί δυνατό να καταρτιστεί κατάλογος εγκαταστάσεων μιας τρίτης χώρας και οι αρμόδιες αρχές των τρίτων χωρών να δώσουν στην Επιτροπή τις αναγκαίες υγειονομικές εγγυήσεις, και με σκοπό τη διατήρηση των υφισταμένων εμπορικών ροών.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 παράγραφος 2 στοιχείο α) της απόφασης 97/467/ΕΚ οι όροι "1η Οκτωβρίου 2000" αντικαθίστανται από τους όρους "30 Απριλίου 2001".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Οκτωβρίου 2000.

Labels: 17
5
0
3
6